जनवरी में पुलिस को एक केस के बारे में पता चला जिसमें कई लोग प्राइवेट जासूसों के जरिये दूसरों के निजी कॉल डेटा रिकॉर्ड हासिल कर रहे थे। 29 जनवरी को पुलिस ने इस मामले में 4 जासूसों को गिरफ्तार किया जिन्होंने गैरकानूनी तरीके से कई लोगों के कॉल रिकॉर्ड को बेचा। उनके पास कई वीआईपी लोगों के कॉल रिकॉर्ड्स भी थे जिनकी कीमत 25,000 रुपये से शुरू हो रही थी। पुलिस ने इस स्कैम में करीब 100 CDR जब्त किया है। इस केस का मुख्य आरोपी फरार चल रहा है।